“તમને મેં ના પાડી હતીને કે એને ઘરે આપણે પેંડા નથી આપવા..!! નાના મોટાનું એને ભાન નથી..!!! સામે એનો જેઠ હોય તો પણ શું બોલવું એને એને ભાન નથી ને તો ય તમે એને ઘરે પેંડા આપવા ગયા તો શું કાંદો કાઢ્યો…..!! એવાને પેંડા દેવા કરતા કુતરાને નાખી દીધા હોય ને તો પણ લેખે લાગે કુતરા ને તમે એક રોટલો નાંખોને તોય એનો એ ગણ ના ભૂલે ને આનું તમે ગમે તેટલું રાખો એ અંતે તો તમારી પર જ….!!! નબુ હજુ બોલવાનું પૂરું કરે એ પહેલાજ ધડામ દઈને નાનજીની ડેલી ની ખડકી ખુલી અને છુટા વાળ સાથે રણચંડી બની હોય એમ કાંતુ પ્રગટ થઇ અને ટપોટપ શેરીના બીજા ડેલા બંધ થયા બાયું બધીય અંદર ઘુસી ગઈ અને આ બાજુ કાંતુએ બઘડાટી બોલાવી.